17

4. การวิจัยและพัฒนา

ในปี 2548
บริษัทฯได้มีการพัฒนาระบบต่างๆเพื่อให้ลูกค้าและคู่ค้าได้รับความสะดวกในการบริการมากขึ้น
โดยมีรายละเอียดดังนี้

การบริการ

1.  บริษัทฯมีการพัฒนารูปแบบการเตือนการครบอายุกรมธรรม์
    และแจ้งข้อมูลข่าวสารต่างๆผ่านเครือข่ายโทรศัพท์มือถือ ด้วยวิธีการส่ง SMS
    ซึ่งเป็นการเพิ่มช่องทางในการติดต่อกับลูกค้าที่มีประสิทธิภาพอีกช่องทางหนึ่ง

2.  บริษัทฯได้เล็งเห็นความสะดวกและรวดเร็วในการแจ้งอุบัติเหตุของลูกค้า
    โดยการขยายการใช้เบอร์โทรศัพท์ 1596 ไปยังต่างจังหวัด
    เมื่อลูกค้าเกิดเหตุสามารถใช้หมายเลข 1596
    เพียงเบอร์เดียวสามารถแจ้งอุบัติเหตุได้ทั่วประเทศ
    สาขาในเขตพื้นที่เกิดเหตุจะสามารถส่งพนักงานเคลมออกให้บริการได้ในทันที
    ทำให้ลูกค้าไม่ต้องยุ่งยากในการหาเบอร์โทรศัพท์สาขาใกล้เคียง

3.  บริษัทฯได้มีการขยายอู่ในเครือเฉพาะในเขตกรุงเทพและปริมณฑล
    ให้สามารถทำเคลมและออกหลักฐานการซ่อมรถให้ลูกค้าได้ทันที
    สำหรับลูกค้าที่เกิดอุบัติเหตุและไม่มีคู่กรณีจะสามารถขับรถเข้าไปแจ้งเคลมที่อู่ใกล้บ้านได้
    ไม่จำเป็นต้องเข้ามาแจ้งเคลมในบริษัทฯ

4.  บริษัทฯได้เพิ่มมาตรฐานดูแลรถให้ลูกค้าโดยทุกครั้งที่อู่ซ่อมรถเสร็จ จะต้องมีการทำ QC
    เพื่อตรวจสอบความสะอาด เรียบร้อย ก่อนส่งมอบรถให้ลูกค้า

5.  ในด้านคู่ค้า
    บริษัทฯได้พัฒนาระบบการวางบิลค่าสินไหมทดแทนของอู่และร้านอะไหล่ที่อยู่ในเครือของบริษัทฯ
    โดยผ่านระบบ WEB
    ซึ่งทำให้อู่และร้านอะไหล่ในเครือสามารถวางบิลโดยไม่ต้องเดินทางเข้ามาที่บริษัทฯได้
    ทำให้การชำระเงินค่าสินไหมทดแทนรวดเร็วขึ้น

6.  บริษัทฯได้พัฒนาการชำระเบี้ยประกันของตัวแทนผ่านระบบ WEB
    เพื่อให้ตัวแทนหลักของบริษัทฯสามารถแจ้งการชำระเบี้ยผ่านระบบ WEB
    ซึ่งทำให้สะดวกและรวดเร็ว ตัวแทนจะสามารถทราบสถานะค้างจ่าย
    และรายละเอียดของกรมธรรม์ที่มีการชำระเบี้ยไปแล้ว หรือ
    รายละเอียดของกรมธรรม์ซึ่งเป็นลูกค้าของตัวแทนว่ามีรายใดหมดอายุ
    เพื่อทำการแจ้งให้ลูกค้าทราบ
    จะทำให้ตัวแทนได้รับความสะดวกและคล่องตัวในการทำงานมากขึ้น

ผลิตภัณฑ์

ได้มีการขยายรูปแบบกรมธรรม์ให้ตรงกลุ่มลูกค้าเป้าหมายมากยิ่งขึ้น เช่น
กรมธรรม์ภาคสมัครใจสำหรับลูกค้าที่มีการใช้รถเส้นทางเดิมเป็นประจำ หรือ
กรมธรรม์ภาคสมัครใจสำหรับลูกค้าที่ไม่ค่อยมีการใช้รถหรือใช้รถน้อย ซึ่งจะมีอัตราเบี้ยพิเศษ และ
มีการออกรูปแบบกรมธรรม์ประกันอุบัติเหตุส่วนบุคคลเอื้อสุข
ที่ให้ความคุ้มครองมากขึ้นสำหรับลูกค้ากลุ่มที่มีรายได้น้อยถึงปานกลาง

18

การพัฒนากระบวนการทำงานภายใน

บริษัทฯเห็นความสำคัญของการพัฒนากระบวนการทำงานภายในองค์กร
โดยมีการปรับปรุงกระบวนการทำงานให้มีความคล่องตัว เพิ่มประสิทธิผล ลดค่าใช้จ่าย
ให้มีความเป็นมืออาชีพมากขึ้น โดยในปี 2548
บริษัทฯมีนโยบายในการลดการใช้กระดาษในการทำงาน (Paperless)
ซึ่งยังมุ่งเน้นถึงประสิทธิภาพของงานและบริการเป็นสำคัญ โดยจะมีการพัฒนาอย่างต่อเนื่องถึงปี
2549

การพัฒนาระบบป้องกันความเสี่ยง

กรณีที่เกิดเหตุการณ์ไม่คาดคิดเกิดขึ้น เช่น กรณีเกิดเหตุอัคคีภัย แผ่นดินไหว
ซึ่งทำให้บริษัทฯไม่สามารถให้บริการหรือติดต่อกับลูกค้ารวมทั้งไม่สามารถใช้งานระบบคอมพิวเตอร์ได้
ซึ่งก่อให้เกิดความเสียหายต่อลูกค้าหรือบริษัทฯ
บริษัทฯจึงได้มีการกำหนดแผนรองรับเหตุการณ์ฉุกเฉินที่อาจเกิดขึ้นตั้งแต่ปี2547
และได้มีการซ้อมใหญ่ในปี2548 ซึ่งผลการซ้อมระบบงานที่เตรียมรองรับเหตุการณ์ตามแผนที่กำหนดไว้
มีการทำงานอย่างถูกต้อง รวดเร็ว และสามารถให้บริการกับลูกค้าได้

การพัฒนาบุคคลากร

ได้มีการปรับปรุงพัฒนาการกำหนดความสามารถหลัก (Core Competency) และ
ความสามารถในหน่วยงาน (Functional Competency)
ใหม่ให้ทันสมัยและเหมาะสมกับสภาพการแข่งขันในปัจจุบันมากยิ่งขึ้น
ทั้งนี้เพื่อนำมาใช้ในการประเมินความสามารถของพนักงาน การปรับหลักสูตรการอบรม และ
การอบรมพัฒนาพนักงานให้มีความสามารถตามที่บริษัทฯกำหนดไว้